Bessaraabia metropoolia

Bessaraabia metropoolia (rumeenia Mitropolia Basarabiei) on üks kahest Moldovas tegutsevast õigeusu kirikust (teine on Vene Õigeusu Kiriku jurisdiktsioonis tegutsev Moldova Õigeusu Kirik). Metropooliale alluvad ka mõned Ukraina aladel tegutsevad rumeenlaste kogudused, mis on põhjustanud konflikte Moskva Patriarhaadi Ukraina Õigeusu Kirikuga.Журнали засідання Священного Синоду Української Православної Церкви від 26 серпня 2011 року Журнал № 63

Bessaraabia metropoolia on Rumeenia patriarhi kanoonilises jurisdiktsioonis tegutsev  autonoomne kirik. Selle eestseisjaks on Bessaraabia metropoliit.  Kiriku liturgiliseks keeleks on rumeenia keel.

Bessaraabia metropooliale alluvad Chișinău peapiiskopkond ja kolm piiskopkonda: Dubăsari ja kogu Transnistria piiskopkond, Lõuna-Bessaraabia piiskopkond ning Bălți piiskopkond. Kiriku eestseisja on alates 1989. aastast metropoliit Petru. Bessaraabia metropoolia teenindab kolmandikku Moldova õigeusklikest elanikest. "Înalt Prea Sfințitul Vladimir vorbește despre unirea Mitropoliei Moldovei cu cea a Basarabiei" , publika.md, 30 August 2013 Kirikul on 117 kogudust  Moldovas ja 3 Ukrainas.Dan Dungaciu: „Mitropolia Basarabiei câștigă raion dupa raion“, Lumea Magazin, nr. 02/2005

Ajalugu

Bessaraabia Metropoolia moodustati pärast seda, kui Esimese maailmasõja tagajärjel piirkond Rumeeniale kuuluma hakkas. Metropoliidi staatuse sai toona Chișinău peapiiskop. Toona oli tegemist mitteautonoomse metropooliaga Rumeenia Õigeusu Kiriku koosseisus. Metropoolia likvideeriti aastal 1940, mil Nõukogude Liit piirkonna annekteeris. Kiriku varad kas konfiskeeriti või siis anti üle Vene Õigeusu Kirikule. Alanud teise maailmasõja tõttu tegutses metropoolia reaalselt siiski aastani 1944, laiendades oma tegevust Dnestri-tagustele aladele.A legitimate act for defending the Romanian identity - Explanations concerning the juridical recognition of the Metropolitan See of Bessarabia and of the suffragan eparchies

Aastal 1992 eraldus osa kogudusi autonoomia saavutanud Moldova Õigeusu Kirikust ja taastas Bessaraabia metropoolia. Aastal 1995 muudeti Bessaraabia metropoolia autonoomseks kirikuks. Moldova võimud takistasid metropoolia registreerimist ja nii registreeriti see ametlikult alles aastal 30. juunil 2002, pärast seda, kui metropoolia oli vabariigi võimud kohtusse kaevanud. Ühtlasi mõisteti metropooliale 20 000 euro suurune valuraha.

Aastal 2007 otsustas metropoolia oma tegevust Moldovas laiendada ja alustada tegevust Odessa oblastis. Vene Õigeusu Kiriku metropoliit Kirill (hilisem Moskva patriarh) nimetas seda sammu õigeusklike ühtsuse rikkumiseks ja sammuks, millel on oma tagajärjed.http://www.patriarchia.ru/db/text/315967.html Rumeenia Õigeusu Kiriku seisukoht selles küsimuses on, et mõlemad kirikud peaks vennalikult koos eksisteerima ja koostööd tegema, lähtudes tarkusest ja realistlikest kaalutlustest, nii territoriaalsetest kui ka etnilistest printsiipidest, nii nagu õigeusu kiriku diasporaa vaimulikus teenindamises on kokku lepitud.

Kuigi hiljem kaitses Moldova ülemkohus Bessaraabia metropoolia tegutsemisõigust Moldova aladel, astus president Vladimir Voronin selle vastu välja ja proovis aastal 2008 mitmeid metropoolia vaimulikke maalt pagendada. Bessaraabia metropoolia pöördus kaitset otsides Euroopa Nõukogu poole, kus saavutas riigi üle võidu. Владимира Воронина обвинили в служении РПЦ Sama aasta 21. jaanuaril andis aga Aleksius II Voroninile autasu "Silmapaistva tegevuse eest õigeusklike rahvaste ühtsuse kindlustamisel".

Viited

Kategooria:Rumeenia Õigeusu Kirik
Kategooria:Moldova